Dagiti lehislatibo a distrito iti Agusan del Sur

Dagiti lehislatibo a distrito iti Agusan del Sur, ket isu dagiti umuna ken maikadua a distrito, ken isu dagitoy ti agdama a pannakabagi ti Probinsia ti Agusan del Sur iti Kamara dagiti Pannakabagi ti Filipinas

Ti Departamento ti Mindanao ken Sulu, a nagbalinan nga espesial a probinsia ti Agusan idi 1914, ket immuna idi a naikkan iti pannakabagi iti Maika-4 a Lehislatura ti Filipinas babaen ti Jones a Linteg nga inaramid ti Kongreso ti Estados Unidos idi Agosto 29, 1916. Nupay kasta, dagiti lima a delagado ti Departamento ket naidutok idi babaen ti Gobernador-Heneral ngem ti nabutosan babaen ti nadayeg a butos. Uray ti pannakarakrak ti Departamento ti Mindanao ken Sulu a kas maysa nga autonomo nga agturturay nga estruktura idi Pebrero 5, 1920 babaen ti Tignay Blng. 2878, dagiti agmaymaysa a probinsia iti kauneganna ket saan a naikkan kadagiti bukoddda a nabutosan a pannakabagi. Ti Agusan ket nangrugi laeng a nagbutos iti bukodna a pannnakabagi idi 1935 kalpasan ti Tignay Blng. 4203, a naaramid idi Hulio 23, 1935, a nangited iti tunggal maysa a probinsia iti kaunegan ti Departamento ti maysa  a nabutosan a pannakabagi. Dagiti lugar babaen ti turay ti Agusan del Sur ket nairepresentada idi a kas paset ti maymaysa a distrito iti Agusan aginggana idi 1969, kalpasan ti plebesito a natengngel idi Nobiembre 14, 1967 a nangpasingked ti pannakabingbingay ti probinsia iti Agusan del Norte ken Agusan del Sur babaen ti Republika Tignay Blng. 4979 a naaramid idi Hunio 17, 1967. 

Ti probinsia ket nairepresenta idi ti Interim Batasang Pambansa a kas paset ti Rehion X manipud idi 1978 aginggana idi 1984, ken nagbutos ti maysa a pannakabagi iti Kadawyan a Batasang Pambansa. Ti Agusan del Sur ket nagtaginayon ti maymaysa a bukodna a kongresional a distrito babaen ti baro a Batay-linteg a nangrugi idi Pebrero 7, 1987, ken nagbutos iti kamengna iti naipasubli a Kamara dagiti Pannakabagi ti Filipinas a nangrugi isu met laeng a tawen.

Ti pannakaaprobar ti Republika Tignay Blng. 9508  idi Oktubre 20, 2008 ket nangbingay ti probinsia kadagiti dua a distrito, a nagbutos kadagiti bukodda a pannakabagi a nangrugi kadagiti panagbutos idi 2010.

Umuna a distrito
Siudad:  Siudad ti Bayugan
Dagiti ili: Esperanza, Prosperidad, San Luis, Sibagat, Talacogon
Populasion (2010): 328,828
PanawenPannakabagiMaika-15 a Kongreso2010–2013Maria Valentina Plaza CornelioMaika-16 a Kongreso2013–2016Maika-17 a Kongreso2016–2019

Maika-2 a distrito
Dagiti ili: Bunawan, La Paz, Loreto, Rosario, San Francisco, Santa Josefa, Trento, Veruela
Populasion (2010): 327,590
PanawenPannakabagiMaika-15 a Kongreso2010–2013Evelyn G. Plaza-MellanaMaika-16 a Kongreso2013–2016Maika-17 a Kongreso2016–2019

Maymaysa a distrito (awanen)
PanawenPannakabagiMaika-7 a Kongreso1969–1972Democrito O. Plaza Sr.Maika-8 a Kongreso1987–1992Maika-9 a Kongreso1992–1995Ceferino S. Paredes, Jr.Maika-10 a Kongreso1995–1998Maika-11 a Kongreso1998–2001Alex G. BascugMaika-12 a Kongreso2001–2004Rodolfo G. PlazaMaika-13 a Kongreso2004–2007Maika-14 a Kongreso2007–2010

Sapasap (awanen)
PanawenPannakabagiKadawyan a Batasang Pambansa1984–1986Democrito O. Plaza Sr.

Kitaen pay
Dagiti lehislatibo a distrito iti Mindanao ken Sulu
Lehislatibo a distrito iti Agusan

Dagiti nagibasaran
Kongresional a Biblioteka iti Kamara dagiti Pannakabagi ti Filipinas

Agusan del Sur
Kategoria:Agusan del Sur